In nomine... Ego magister Stephanus de Gaucygneio, physicus Dyuionensis... quod ego prouida deliberatione... uendo... medietatem meam cuiusdem domus cum torculari in eadem sito et cum pertinenciis, appendiciis, manso et iuribus eiusdem medietatis sita apud Canabas, Cabilonensis dyocesis, iuxta domum Sebille, filie quondam Henrici Extruemus(i) ex una parte et iuxta chiminum per quam (sic) itur ad nemus de Canabis; item tres pecias uinearum sitas retro domum supradictam, quarum prima sita est iuxta uineam quam possidet Humbertus Fauconeti ex una parte et dictum chiminum ex altera, secunda uero sita est iuxta uineam quam possidet dictus Humbertus ex una parte et iuxta uineam capituli Eduensi ex altera, et tercia uero sita est iuxta uineas quas hinc inde possidet et tenet Humbertus supradictus; item duas pecias uinee sitas in finagio de Marcennayo, quarum una sita est in loco qui dicitur es Eteles, iuxta uineam quam possidet dictus Humbertus, ex una parte et iuxta uineam Milonis de Argilleres ex altera, et alia sita est ad pedem montis iuxta uineam quam dictus Humbertus possidet ex una parte et iuxta uineam dicti Canot ex altera; item quandam cuppam meam quam habeo in predicto domo, cum omnibus rebus et ustensibus meis in eandem existentibus a dictis religiosis predicta omnia et singula in dicta uenditione contenta, tenenda, possidenda pariter et habenda perpetuo pacifice et quitte pro centum et uigenti libris Uiennensium purorum et legalium mihi ab eisdem religiosis iam solutis in numerata pecunia de quibus teneo me insoludum pro pagato. Quare de... deuestio... et inuestio... Abrenuncians... curie ducis Burgundie... Actum in presentia Hugonis de Cabilone..., domini Milonis de Reneuues, domini Benedicti de Espaigneyo, presbitorum...